Hadrijanov zid
Hadrijanov zid (lat.: Vallum Aelium) je bio odbrambeno utvrđenje tj. zid izgrađen u rimskoj Britaniji. Izgradnja zida je započela 122. godine za vrijeme vladavine cara Hadrijana. Osim svoje vojne uloge, kapije unutar zida su služile i kao carinske ispostave. Značajan dio zida još uvijek postoji. Hadrijanov zid je najpopularnija turistička atrakcija u sjevernoj Engleskoj i dio je UNESCO-ove Svjetske baštine od 1987. godine.